Onsdag faldt der dom i Retten i Hjørring i sagen, der omhandlede en 33-årig mandlig pædagog, der ifølge anklagerne, havde misbrugt sin betroet stilling som kontaktperson for en bruger og hævet 130.100 kroner til sig selv med brugeres dankort. Pædagogen havde blandt andet skulle hjælpe brugeren med forskellige ting af økonomisk art, og i den forbindelse havde han adgang til brugerens dankort, og det har han ifølge politiets oplysninger udnyttet i en periode på godt et halvt år fra 5. december 2021 til 28. juni 2022. Manden tilstod selv, og derfor blev dommen tre måneders betinget fængsel for mandatsvig. Anklager og fuldmægtig Marie Klingenberg beretter også, at retssagen forløb stille og roligt. Ingen rettighedsfrakendelse Sagens anklager gik ifølge anklageskriftet efter at få ham frakendt ”retten til at udøve virksomhed som pædagog eller anden virksomhed, der indebærer plejefunktioner i institutioner, bofællesskaber, beskyttede boliger, plejehjem eller lignende steder, som væsentligt bebos af personer svækket af alder, handicap, sygdom eller lignende, eller i de pågældendes eget hjem. Der var nedlagt påstand om en rettighedsfrakendelse, men det valgte man ikke at give ham i Retten i Hjørring ifølge Marie Klingenberg.

Opsummering:
Manden tilstod selv i Retten i Hjørring at have misbrugt brugers dankort.